32. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Κ. 10706/284 της 18 Δεκ. 1979/8  Φεβρ. 1980 (ΦΕΚ Β΄ 119) Περί συντάξεως σε τρία αντίτυπα των δηλώσεωνφόρου μεταβιβάσεως ακινήτων και του τρόπου χρησιμοποιήσεως αυτών. Έχοντας υπόψη: 1.Τις διατάξεις των παρ. 3, 4 και 9 του άρθρ. 7 του Α.Ν. 1521/1950 «περί φόρου μεταβιβάσεως ακινήτων» όπως ισχύει. 2.Την μεθ’ αριθ. Κ. 3840/1974 απόφασή μας «περί καθορισμού των αναγκαιούντων στοιχείων της δηλώσεως φόρου μεταβιβάσεως ακινήτων δια την ακριβή περιγραφή του μεταβιβαζομένόυ ακινήτού» αποφασίζουμε: Ορίζουμε, οι δηλώσεις φόρου μεταβιβάσεως ακινήτων να συντάσσονται σε 3 αντίτυπα από τα οποία, τα 2 κρατούνται από τον Οικον. Έφορο και το τρίτο, βεβαιούμενο από αυτόν για την ακρίβεια της αντιγραφής, παραδίδεται στους συμβαλλομένους. Από τα κρατούμενα από τον Οικον. Έφορο αντίτυπα της δηλώσεως, το 1 αποστέλλεται στο Μηχανογραφικό Κέντρο του Υπουργείου Οικονομικών (ΜΗ.Κ.Υ.Ο). Οι υποβαλλόμενες δηλώσεις πρέπει να περιέχουν εκτός των άλλων στοιχείων των υποχρέων σε φόρο και προκειμένου μεν περί φυσικών προσώπων, τον αριθμό της Αστυνομικής ταυτότητος αυτών, προκειμένου δε περί νομικών προσώπων, τον αριθμό του φορολογικού των Μητρώου. Η απόφαση αυτή, της οποίας η ισχύς αρχίζει από 1 Ιαν. 1980, να δημοσιευθεί στην Εφημερίδα της Κυβερνήσεως. (Αντί για τη σελ. 54,17(μ) Σελ. 54,17(ν) Τεύχος 1436 Σελ. 35 Φορολογία Μεταβίβασης Ακινήτων και Πλοίων 27.Α.θ.31-32 